Source: https://www.judikaty.info/main-menu/zaujimave/5935/
Timestamp: 2019-10-16 10:40:27+00:00

Document:
Rozsudok súdu | Judikatúra - Judikáty - Rozsudok
Rozsudok súdu je druhom rozhodnutia vydaného v súdnom konaní. Aj keď v niektorých prípadoch sa v bežnej reči pojmom „rozsudok“ označujú aj rozhodnutia iných orgánov, nejde o správny prístup, rozsudkom je totiž vždy iba rozhodnutie súdu. Na Slovensku máme pritom niekoľko orgánov, vykonávajúcich súdnu moc: je to jednak Ústavný súd, ktorý má špecifické právne postavenie a vecnú pôsobnosť a po druhé je to sústava všeobecných súdov, ktorú tvoria:
1. Najvyšší súd SR
2. krajské súdy SR
3. okresné súdy SR
4. špecializovaný trestný súd (má postavenie krajského súdu)
Rozsudky všetkých týchto súdov vrátane Ústavného súdu a rozsudkov ESD môžete nájsť na našej novej webstránke www.judikaty.info, ktorá vám umožní bezkonkurenčné fulltextové vyhľadávanie rozsudkov pomocou predikcie či kľúčových slov. Prvé tri súdy majú všeobecnú vecnú pôsobnosť (výsledkom ich činnosti teda môže byť rozsudok – autorské právo, rodinné právo, správne súdnictvo...) , čo vyplýva z toho, že rozhodujú v občianskoprávnych, trestoprávnych aj obchodných záležitostiach, pričom najnižšie sa v tejto sústave nachádza okresný súd. Ak je teda vydaný rozsudok okresného súdu, je okrem niekoľkých zákonom vylúčených prípadov (napr. ak je vydaný na základe uznania alebo vzdania sa nároku alebo ak ide o rozsudok pre zmeškanie) možné sa voči nemu odvolať na krajský súd, ktorý je v takom prípade druhostupňovým orgánom. Rozsudok krajského súdu môže pritom byť buď prvostupňovým rozsudkom alebo rozsudkom druhostupňovým podľa toho, ako to určuje zákon, pričom v prípade, keď rozhoduje krajský súd v prvom stupni, nepredchádza ho rozsudok okresného súdu. Taktiež platí, že ak krajský súd ako prvostupňový orgán vydal rozsudok a odvolanie je prípustné, riadnym opravným prostriedkom proti nemu je odvolanie na Najvyšší súd SR, kým v prípadoch, kedy vydal rozsudok ako orgán druhostupňový, je proti nemu možné podať na Najvyšší súd dovolanie. Líšia sa tým, že zákon na dovolanie predpisuje prísnejšie podmienky, za ktorých je v treťom stupni možné preskúmať určité rozhodnutie. Nakoľko Špecializovaný trestný súd ma postavenie krajského súdu a je pri rozhodovaní záležitostí vo svojej obmedzenej vecnej pôsobnosti (trestnoprávne veci a ďalšie veci stanovené zákonom) vždy prvostupňovým orgánom, je možné voči jeho rozsudkom podať odvolanie na Najvyšší súd.

References: súd 
 súd 
 súd 
 súd 
 súd 
 súd 
 súd